**Ministru kabineta noteikumu „Grozījumi Ministru kabineta 2010.gada 12.oktobra noteikumos Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 29.maija sēdes protokola Nr.30 36.§ 2.punktā dotais uzdevums sagatavot un iesniegt informāciju par esošo situāciju un risinājumu pēc 2012.gada 1.septembra saistībā ar Ministru kabineta 2010.gada 12.oktobra noteikumu Nr.972 "Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinoties ar valsts budžetu" īstenošanu attiecībā uz fizisku personu saņemtiem pasta sūtījumiem. |
| 2. | Pašreizējā situācija un problēmas | Šobrīd komersants, kas sniedz universālo pasta pakalpojumu Latvijas Republikā ir VAS „Latvijas Pasts”. Pārrobežu pasta sūtījumi no valstīm, kuras nav Eiropas Savienības dalībvalstis (turpmāk – pasta sūtījums), VAS „Latvijas Pasts” izsniedz saņēmējiem saskaņā ar starp VAS „Latvijas Pasts” un Valsts ieņēmumu dienestu 2009.gada 1.septembrī noslēgto Vienošanos par starptautisko pasta sūtījumu apstrādes un kontroles kārtību (turpmāk – Vienošanās).Muitas dienesti veic muitas kontroli ienākošajiem pārrobežu pasta sūtījumiem, kā arī uz muitas pavadzīmes veic muitas iestāžu administrēto nodokļu – muitas nodokļa, pievienotās vērtības nodokļa un akcīzes nodokļa, ja šajos sūtījumos ir akcīzes preces, (turpmāk – muitas maksājumi) – aprēķinu saskaņā ar attiecīgiem normatīviem aktiem. Pasta sūtījumi, kurus saņem fiziskās personas pēc veiktās muitas kontroles un nodokļu aprēķināšanas tiek nosūtīti adresātam uz attiecīgo VAS „Latvijas Pasts” pasta pakalpojumu sniegšanas vietu (turpmāk tekstā – pasta nodaļa).VAS „Latvijas Pasts” adresātam, kas ir fiziska persona, nosūta aicinājumu un muitas pavadzīmi par to, ka sūtījums atrodas pasta nodaļā, norādot arī kopējo aprēķināto muitas maksājuma summu. Pasta sūtījuma saņēmējs pēc aicinājuma saņemšanas dodas uz attiecīgo pasta nodaļu, kur veic muitas maksājumu apmaksu pasta nodaļā uz vietas un viņam tiek izsniegts sūtījums. Muitas maksājumu apmaksu iespējams veikt arī kādā no kredītiestādēm vai tās internetbankā. Pasta sūtījums adresātam pasta nodaļā tiek izsniegts tikai pēc visu attiecīgo muitas maksājumu apmaksas veikšanas, uzrādot maksājuma dokumentu.Savukārt juridiskajām personām pēc VAS „Latvijas Pasts” aicinājuma (PS22) saņemšanas ir jāierodas tuvākajā muitas iestādē un jāformē rakstveida muitas deklarācija. Atbilstoši aprēķinātajiem muitas maksājumiem juridiskā persona veic nodokļu apmaksu kredītiestādē. Tikai pēc attiecīgo muitas formalitāšu izpildes (muitas deklarācijas noformēšanas un muitas maksājumu apmaksas, ko apstiprina muitas iestāde ar zīmogu uz juridiskajai personai izsniegtā VAS „Latvijas Pasts” aicinājuma (PS22) VAS „Latvijas Pasts” izsniedz pasta sūtījumu. Līdz ar to VAS „Latvijas Pasts” juridiskajām personām izsniedz pasta sūtījumu saņēmējam, ja tas uzrāda maksājumu apliecinošu dokumentu. Šāda sūtījumu izsniegšanas kārtība ir arī ērta pasta sūtījuma saņēmējam, jo persona var izvēlēties veidu, kā veikt muitas maksājumus.Ir secināts, ka Noteikumos Nr.972 noteiktā kārtība pēc 2012.gada 1.septembra attiecībā uz fizisko personu saņemtajiem pasta sūtījumiem radītu milzīgu administratīvo slogu VAS „Latvijas Pasts” un arī lielu slodzi eKases darbībai, jo VAS „Latvijas Pasts” nevar izmanto eKases tiešsaistes datu apmaiņas moduli, līdz ar to katras VAS „Latvijas Pasts” nodaļas darbiniekiem (Latvijā kopā ir ap 600 VAS „Latvijas Pasts” nodaļu) būtu jānodrošina pieeja „eKase”. Savukārt, ja maksājumu pārbaudi veiktu muitas amatpersona, tiktu paildzināts savstarpējās informēšanas laiks un sūtījuma saņemšanas process kļūtu sarežģītāks.Noteikumu Nr.972 4.punktā ir noteikts ierobežojums maksājumiem ar maksājumu karti - 200 lati. Tas apgrūtina un ierobežo personas, kam muitas maksājumi pārsniedz šo summu. Līdz ar 2012.gada 29.maija grozījumu izdarīšanu 2010.gada 17.augusta Ministru kabineta noteikumos Nr. 777 „Gada pārskata sagatavošanas kārtība” un 2012.gada 5.jūnija Ministru kabineta noteikumu Nr.386 „Kārtība, kādā Valsts kase nodrošina elektronisko informācijas apmaiņu” spēkā stāšanos informācijas sistēmas "Valsts budžeta un pašvaldību budžeta pārskati" izmantošanu reglamentē 2012.gada 5.jūnija Ministru kabineta noteikumi Nr.386 „Kārtība, kādā Valsts kase nodrošina elektronisko informācijas apmaiņu”. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Lai neapgrūtinātu pasta sūtījumu saņēmējus, kas izmanto universālā pasta pakalpojuma sniedzēja pakalpojumus (VAS „Latvijas Pasts”), un nepalielinātu VID administratīvo slogu, noteikumos Nr.972 tiek noteikts, ka noteikumu 5. un 6.punktā noteiktās prasības nav attiecināmas uz tādiem valsts budžetā veicamiem maksājumiem, ko veicis maksātājs par fiziskai personai adresētu pārrobežu pasta sūtījumu no valsts, kas nav Eiropas Savienības dalībvalsts, un kas deklarēts atbilstoši Komisijas 1993.gada 2.jūlija Regulas (EEK) Nr.2454/93, kas nosaka īstenošanas noteikumus Padomes Regulai (EEK) Nr.2913/92 par Kopienu Muitas kodeksa izveidi, 237. un 238.pantam, izmantojot šo noteikumu 3.2.apakšpunktā minēto maksājumu pakalpojumu, gadījumos, kad pasta sūtījumu saņēmējam izsniedz universālā pasta pakalpojuma sniedzējs. Šajā gadījumā maksātāja veiktais maksājums tiek atzīst par saņemtu valsts budžetā, ja maksājuma dokumentā ir norādīts skaidri salasāms maksātāja vārds, uzvārds vai nosaukums un to ir parakstījis maksātājs vai ar spiedogu un parakstu apliecinājis maksājumu pakalpojumu sniedzējs.Noteikumu projekts paredz atcelt nodokļu maksājumu veikšanai ar maksājumu karti noteikto summas ierobežojumu, turpmāk nenosakot summas ierobežojumu šī maksājumu pakalpojuma veida izmantošanai. Ar Noteikumu projektu ir paredzēts precizēt Noteikumu Nr.972 7.2. un 15.punktā minētās, pārskatu iesniegšanai izmantotās informācijas sistēmas nosaukumu un ministriju, centrālo valsts iestāžu un pašvaldību budžeta pārskatu informācijas sistēmu izmantošanu reglamentējošo normatīvo aktu. |
| 5. | Projekta izstrādē iesaistītās institūcijas | Valsts kase, Valsts ieņēmumu dienests, Finanšu ministrija, **Satiksmes ministrija, VAS „Latvijas Pasts”**. |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvju iesaiste projekta izstrādes procesā netika nodrošināta, jo projektā ietvertās tiesību normas sabiedrības pārstāvjiem nerada nekādus jaunus pienākumus. |
| 7. | Cita informācija |  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Fiziskas personas, kurām pārrobežu pasta sūtījumus no valstīm, kuras nav ES dalībvalstis, izsniedz pasta komersants, kas sniedz universālo pasta pakalpojumu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Tiesiskais regulējums nodrošinās reglamentētu maksājumu atzīšanas procedūru attiecībā uz nodokļu maksājumiem, kas veikti par pārrobežu pasta sūtījumiem no valstīm, kuras nav ES dalībvalstis un kurus izsniedz pasta komersants, kas sniedz universālo pasta pakalpojumu. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav attiecināms. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2010. gads** | Turpmākie trīs gadi (tūkst. latu) |
| **2011** | **2012** | **2013** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Komisijas maksas par maksājumu karšu pieņemšanas pakalpojuma nodrošināšanu Valsts kase segs piešķirto valsts budžeta līdzekļu ietvaros. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | **Eiropas Komisijas 1993.gada 2.jūlija Regula (EEK) Nr.2454/93, kas nosaka īstenošanas noteikumus Padomes Regulai (EEK) Nr.2913/92 par Kopienu Muitas kodeksa izveidi** |
|  2. | Citas starptautiskās saistības | **Nav attiecināms**  |
|  3. | Cita informācija | **Nav attiecināms** |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| **A** | **B** | **C** | **D** |
| **Regulas Nr.2454/93 237. un 238.pants** | **Noteikumu projekta 5.punkts** | **Jau tiek piemērots** | **Nacionālais tiesību akts neparedz stingrākas prasības** |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
|  Cita informācija | Nav. |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar  |
| A | B | C |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Latvijas Pasts”. |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav attiecināms. |

Anotācijas IV un VI sadaļa – nav attiecināms.

Finanšu ministrs A.Vilks

16.08.2012 13:16

1559

M.Prikulis

67094291,Martins.Prikulis@kase.gov.lv